Той, хто ведае Міколу Віктаравіча Шабовіча (на здымку), адразу скажа, што ён асоба неардынарная. Кандыдат філалагічных навук, дацэнт кафедры беларускага мовазнаўства БДПУ імя Максіма Танка, паэт, член Саюза пісьменнікаў Беларусі… Былы выпускнік тады яшчэ Мінскага педагагічнага інстытута, ён так і не змог пакінуць сваю alma mater назаўсёды. Зараз, выкладаючы ў роднай ВНУ беларускую мову, Мікола Віктаравіч прыглядаецца да сваіх студэнтаў, шукае адораных, дапамагае ім адчуць свае здольнасці і пракласці дарогу ў творчае жыццё, таму што памятае свой шлях у літаратуру…